钦定古今图书集成/历象汇编/庶征典/第023卷 > 元
## 钦定古今图书集成/历象汇编/庶征典/第023卷 > 元

### 世祖中统二年三月壬戌朔日有蚀之

三年十一月辛丑日有背气重晕三珥。

### 至元二年正月辛未朔日有蚀之

四年五月丁亥朔，日有蚀之。

五年十月戊寅朔，日有蚀之。

七年三月庚子朔，日有蚀之。

八年八月壬辰朔，日有蚀之九年八月丙戌朔，日有蚀之。

十二年六月庚子朔，日有蚀之。

十四年十月丙辰朔，日有蚀之。

十九年六月己丑朔，日有蚀之。七月戊午朔，日有蚀
之。

二十四年七月癸丑日晕连环，白虹贯之。十月戊午
朔日有蚀之。

二十六年三月庚辰朔，日有蚀之。

二十七年八月辛未朔，日有蚀之。

按：以上《本纪》云云。

二十八年闰七月。白虹贯日。有如日二。在云影中
按《本纪》不载　按《五行志》。至元二十八年闰七月乙
丑。冀宁文水县有白虹贯日。自东北直绕西南。云影
中似日非日如镜者二。色青白。逾时方没。

二十九年正月甲午朔，日有蚀之，有珥，有抱。

按《本纪》，“以日蚀免朝贺。”　按《天文志》，“正月甲午朔，日
有蚀之，有物渐侵入日中，不能既。日体如金环然，左
右有珥，上有抱气。”

三十一年，成宗即位。六月庚辰朔，日蚀。

按：《成宗本纪》云云。

### 成宗大德三年八月己酉朔日蚀

四年二月丁未朔，日蚀。

按：以上《本纪》云云。

六年六月癸亥朔，日蚀。

按《本纪》，“六年六月癸亥朔，日蚀。太史院失于推䇲，诏
中书议罪以闻。”

七年闰五月戊年朔，日蚀。

八年五月癸未朔，日蚀。

按：以上《本纪》云云。

### 武宗至大二年正月丁亥白虹贯日八月甲寅白虹贯日

按《本纪》不载，　《按志》云云。

四年正月，仁宗即位，日赤。

按《仁宗本纪》：“四年正月壬辰，日赤如赭。”

### 仁宗皇庆元年六月乙丑朔日有蚀之

按：《本纪》云云。

### 延祐元年三月己亥白晕亘天连环贯日

二年四月戊寅朔，日有蚀之。五月甲戌，日赤如赭。乙
亥，亦如之。九月甲寅，日赤如赭。戊午，亦如之。

三年五月戊申，日赤如赭。

五年二月癸巳朔，日有蚀之。

六年二月丁亥朔，日有蚀之。

按：以上《本纪》云云。

七年正月辛巳朔，日有蚀之。三月乙未日有晕，若连
环然。

按《本纪》：七年春正月辛巳朔，日有蚀之。帝斋居损膳，
辍朝贺。壬午，御史台臣言：“比赐不儿罕丁山场、完者
不花海舶税，会计其钞皆数十万锭。诸王军民贫乏
者，所赐未尝若是，苟不撙节，渐致帑藏虚竭，民益困
矣。”中书省臣进曰：“台臣所言良是，若非振理朝纲，法
度愈坏。臣等乞赐罢黜，选任贤者。”帝曰：“卿等不必言，
其各共乃事。”

### 英宗至治元年三月交晕贯日六月癸卯朔日蚀

按《本纪》，“元年六月癸卯朔，日有蚀之。”　按志，“元年三
月己丑，交晕如连环贯日。”

二年十一月甲午朔，日有蚀之。

按《本纪》：御史李端言：近者京师地震，日月薄蚀，皆臣
下失职所致。帝自责曰：“是朕思虑不及致然。”因敕群
臣亦当修饬，以谨天戒。

### 泰定帝泰定四年二月辛卯白虹贯日九月丙申朔日蚀

按：《本纪》云云。

### 文宗天历二年七月丙辰朔日有蚀之

按：《本纪》云云。

### 至顺元年九月癸巳白虹贯日

二年正月己酉，白虹贯日。八月甲辰朔，日有蚀之。十
一月壬申朔，日有蚀之。

三年五月丁酉，白虹并日出，长竟天。

按：以上《本纪》云云。

### 顺帝元统元年三月日赤

按：《本纪》不载。　按《志》，三月癸巳，日赤如赭。闰三月丙
申、癸丑、甲寅皆如之。

二年四月戊午朔，日有蚀之。

按：《本纪》云云。

### 至元元年十二月戊午日赤如赭闰十二月丁亥戊子己丑皆如之

按：《本纪》云云。

二年二月三月四月日赤。八月甲戌朔日有蚀之
按《本纪》云云。　按志二月壬辰日赤如赭。乙未丙申
亦如之。三月庚申壬戌癸亥四月丁丑皆如之。八月
甲戌朔日有蚀之。十二月甲戌日赤如赭三年正月日晕珥白虹贯之。二月壬申朔日有蚀之。
八月日晕珥。十月日赤。

按《本纪》云云　按志，“正月丁巳，日有交晕，左右珥，上
有白虹贯之。二月壬申朔，日有蚀之。”“八月癸未，日有
交晕，左右珥，上有白虹贯之。”“十月癸酉，日赤如赭。
四年八月癸亥朔，日有蚀之。”“闰八月九月，日赤”
按《本纪》云云。　按志，“闰八月戊戌，日赤如赭。己亥壬
寅亦如之。”“九月庚寅皆如之。”

五年正月，日有晕珥，白虹贯之。二月、三月、四月并日
赤。

按《本纪》不载。　按《志》，“正月丙寅，日有交晕，左右珥，上
有白虹贯之。”二月辛亥，日赤如赭。三月庚申、辛酉，四
月丁未，皆如之。

### 至正元年三月壬申日赤如赭

按《本纪》不载，　《按志》云云。

三年四月丙申朔，日有蚀之。

四年九月丁亥朔，日有蚀之。

六年二月庚戌朔，日有蚀之。

七年正月甲辰朔，日有蚀之。

八年七月丙申朔，日有蚀之。

九年十一月戊午朔，日有蚀之。

十年十一月壬子朔，日有蚀之。

十三年九月乙丑朔，日有蚀之。

十四年三月癸亥朔，日有蚀之。

按：以上《本纪》云云。

十五年二月丙子，日赤如赭。

按《本纪》不载，　《按志》云云。

十六年三月，有两日相荡。

按：《本纪》云云。

十七年正月朔，日蚀。七月，日晕。

按《本纪》，“十七年正月丙子朔，日有蚀之。”　按志，“十七
年七月己丑，日有交晕，连环贯之。”

十八年六月戊辰朔，日有蚀之。十二月乙丑朔，日有
蚀之。

按《本纪》，“十八年十二月乙丑朔，日有蚀之。”　按《志》，“十
八年六月戊辰朔，日有蚀之。”

二十年五月丁亥朔，日有蚀之。

按：《本纪》云云。

二十一年四月辛巳朔，日有蚀之。

按：《本纪》云云。

二十四年八月壬辰朔，日有蚀之。

按：《本纪》云云。

### 明

### 太祖吴元年六月日有蚀之十二月日有蚀之

按：《明昭代典则》云云。

### 洪武元年五月日蚀七月白虹贯日

按《明昭代典则》：“洪武元年七月壬戌，白虹贯日。己丑，
白虹复贯日。”

按《续文献通考》：“洪武元年五月庚午朔，日蚀。”

二年五月甲午朔，日蚀。

按：《大政纪》云云。

三年，日中有黑子。

按明《昭代典则》，洪武三年十二月壬午，上以正月至
是月，日中屡有黑子，诏廷臣言得失。《起居注》万镒言：
“日者阳之精也。至阳之中而有黑子焉，是阴之奸乎
阳也。其在人事，德为阳，刑为阴。君子为阳，小人为阴。
刑胜乎德，小人胜乎君子。臣请凡臣民有罪，法当死
者，皆三覆奏，毋辄置之刑。小人而奸君子之位者，黜
之，庶乎天象可感也。”吏部尚书郎本忠言：“日者，君之
象也，在陛下修德以禳之，君德既修，则天变自消。昔
宋景公一言之善，荧惑犹为之退舍，况陛下以天锡
之资，诚能益加修省，何天变之不可回哉！且河南、中
原之士，隐于山林者，宜访求之，仕于朝者，自能加其
官，或不能者，加黜罚焉。天之仁爱人”君，监视告戒，无
所不在，则人君体天心而施之于政者，亦当无所不
用其情也。《诗》曰：“‘明明在上，赫赫在下’，天人感应之机
如此，愿陛下毋忽。”上皆嘉纳其言。

四年九月庚戌朔，日蚀。

按：《大政纪》云云。

七年二月丁酉朔，日蚀。

按：《大政纪》云云。

八年，日上有青气。

按《续文献通考》：“洪武八年四月甲寅，钦天监言，日上
有青气，在赵分恒山之北、辽东之地。遂遣使往北边，
谕传有德并定辽等处都指挥使司训练戍兵，严饬
守备。”

九年秋七月癸丑朔，日蚀。

按：《大政纪》云云。

十年，日蚀。

按《大政纪》，“洪武十年十二月乙巳朔，日蚀。”

按《续文献通考》：“洪武十年十月乙亥朔，日蚀，白虹贯日。”

十一年十二月乙巳朔，日蚀。

按：《大政纪》云云。

十二年，日交晕。

按《续文献通考》：“洪武十二年夏四月庚申，日交晕。上
敕李文忠、沐英等：日交晕在秦分，主有战𩰚之事。己
未，太白见东方，至于甲子，顺行而西，西征大利，宜追
击番寇。”

十四年冬十月壬子朔，日蚀。

按：《大政纪》云云。

十六年春正月戊申。白虹贯日。秋八月壬申朔。日蚀。
按《续文献通考》云云。

十九年春三月。白虹贯日。冬十二月癸未朔。日蚀。
按《续文献通考》云云。

二十一年五月甲戌朔，日蚀。

按：《大政纪》云云。

二十二年秋九月丙寅朔。日蚀。冬十二月。白虹贯日
按《续文献通考》云云。

二十三年九月庚寅朔，日蚀。

按：《大政纪》云云。

二十四年三月戊子朔，日蚀。

按：《大政纪》云云。

二十六年秋七月，日蚀，初定《救护仪》。

按大政纪，洪武二十六年秋七月甲辰朔，日蚀
按《明会典》：洪武二十六年，礼部定日蚀救护仪。前期
结彩于礼部仪门及正堂，设香案于露台上，向日设
金鼓于仪门内两傍，设乐人于露台下，设各官拜位
于露台上下，俱向日立。至期，钦天监官报日初蚀，百
官具朝服，典仪唱“班齐”，赞礼唱“鞠躬”，乐作，四拜兴，平
身。乐止。跪执事捧鼓诣班首前。班首击鼓三声。众鼓
齐鸣。候钦天监官报复。圆赞礼唱“鞠躬。”乐作。四拜、平
身、乐止。礼毕。

三十年五月壬子朔，日蚀。

按：《大政纪》云云。

三十一年皇太孙于闰五月十六日即皇帝位六月
日赤无光。

按《逊国正气纪》云云。

按《续文献通考》：“建文元年，太史奏日赤无光。时教谕
程济上言北兵将起，应在明年。上以为妄，囚之。”

### 惠宗建文二年三月丙寅朔日蚀

按：《大政纪》云云。

### 成祖永乐元年正月日当蚀不蚀

按《大政纪》，永乐元年正月丙戌，礼部尚书李至刚奏
“日当蚀不蚀，请率百官贺。”上却之。上曰：“王者能修德
行政，任贤去邪，然后日月当蚀不蚀，适以阴雨不见，
岂果不蚀耶？勿贺。”

四年六月，日蚀。

按《明通纪》：永乐四年六月己未朔，日有蚀之。是日阴
云不见。礼部尚书郑赐等言，“此圣德所感召，请率百
官表贺，不许。”

五年冬十月辛巳朔，日有蚀之。

按：《明昭代典则》云云。

六年夏四月己卯朔日蚀。冬十月乙亥朔日蚀
按《大政纪》云云。

十一年正旦，日蚀，罢朝贺宴会礼。

按《明通纪》：永乐十一年正月朔，日有蚀之。诏免贺及
宴。先是鸿胪寺奏习正旦贺仪。上召礼部翰林官问
曰：“正旦日蚀，百官贺礼可行乎？”尚书吕震对曰：“日蚀
与朝贺之时先后不相妨。”侍郎仪智曰：“终是同日，免
贺为当。”杨士奇曰：“日蚀天变之大者。前代元正日蚀
多不受贺。宋仁宗时元旦日蚀，富弼请罢宴乐，吕夷”
简不从。弼曰：“万一契丹行之，为中国羞。”后有自契丹
回者，言虏是日罢宴，仁宗深悔，今免贺，试当从之。
十二年春正月丙子朔，日蚀，免朝贺。六月丙寅朔，日
蚀。十一月甲午朔，日蚀。

按：《大政纪》云云。

十四年五月壬辰朔，日有蚀之。

按：《明昭代典则》云云。

十五年夏四月丁巳朔。日蚀。冬十月癸未朔。日又蚀
按《续文献通考》云云。

十八年八月丁巳朔，日蚀。

按：《大政纪》云云。

十九年八月辛卯朔，日有蚀之。

按：《明昭代典则》云云。

二十年春正月己未朔，日蚀。

按：《大政纪》云云。

二十一年夏六月庚戌朔，日蚀。

按：《续文献通考》云云。

### 仁宗洪熙元年六月皇太子即皇帝位冬十月丙寅朔日有蚀之

按：《明昭代典则》云云

### 宣宗宣德五年秋八月日蚀

按《续文献通考》：“宣宗宣德五年秋八月己巳朔，日当
蚀，阴云蔽之。礼部尚书胡濙奏请称贺，不许，因降敕
曰：‘古之人君所谨者，莫大乎天戒日蚀。又天戒之大
者，惟能修德行政，用贤去奸，而后当蚀不蚀。今以阴
云不见，得非朕昧于省过而然与？况离明照四方，阴
云所蔽有限，京师不见，四方必有见者。此之不蚀，天’”
可欺。与其止勿贺，

七年春正月辛酉朔，日蚀。

按：《续文献通考》云云。

### 英宗正统元年秋九月白虹贯日

按：《续文献通考》云云。

四年八月丙子朔，日蚀。

五年春正月甲辰朔，日蚀。

六年春正月己亥朔，日蚀。秋七月丙申朔，日蚀。
七年六月庚寅朔，日蚀。

八年六月甲申朔，日蚀。十一月壬子朔，日蚀。

九年十月丙午朔，日蚀。

十年夏四月壬子朔，日蚀。

十一年夏四月癸亥朔，日蚀。

十二年八月。〈日干阙〉朔日蚀。

十三年二月。〈日干阙〉朔日蚀。

按：以上俱《大政纪》云云。

### 代宗景泰二年六月〈日干阙〉朔日蚀

三年十一月己未朔，日蚀。

五年夏四月。〈日干阙〉朔日蚀。

六年夏四月。〈日干阙〉朔日蚀。

按：以上俱《大政纪》云云。

### 英宗天顺二年春二月〈日干阙〉朔日蚀

三年十月，日晕数重。

四年七月乙亥朔，日蚀。

五年九月。〈日干阙〉朔日蚀。

七年五月己丑朔，日蚀。

按：以上俱《续文献通考》云云。

### 宪宗成化二年正月甲辰朔日晕及珥背

按《续文献通考》，是日辰时，日晕及左右珥，背气赤黄
色，鲜明。

三年二月丁酉朔，日蚀既。

按：《大政纪》云云。

四年春二月壬辰朔。日蚀。十二月丁亥朔。日又蚀
按《续文献通考》云云。

五年六月癸丑朔，日蚀。

六年六月戊申朔，日蚀。

九年夏四月辛酉朔，日蚀。

十年九月癸丑朔，日蚀。〈按明昭代典则作癸酉〉
按：以上俱《大政纪》云云。

十一年六月，日生珥。九月，日蚀。

按《明昭代典则》，“成化十一年六月己酉卯刻，日生左
右珥，重晕，背气皆赤青色。九月丁未朔，日有蚀之。
十二年二月乙亥朔，日蚀。”

十八年五月己巳朔，日蚀。

二十年九月乙酉朔，日蚀。

按：以上俱《大政纪》云云。

二十一年八月乙卯朔，日有蚀之。

二十二年二月丁酉朔，日有蚀之。

按：以上俱明《昭代典则》云云。

### 孝宗弘治元年六月癸巳朔日有蚀之

二年十二月甲申朔，日有蚀之。

七年三月己卯朔，日有蚀之。

八年三月乙酉朔，日有蚀之。

十三年五月甲寅朔，日有蚀之。

十四年九月丙子朔，日有蚀之。

十五年夏五月庚午朔，日有蚀之。九月庚子朔，日有
蚀之。

按：以上俱明《昭代典则》云云。

### 武宗正德元年春三月乙亥朔日蚀

按：《续文献通考》云云。

二年三月乙亥朔，日蚀。

按：《大政纪》云云。

六年夏五月，南昌见日有红白晕，中浮黑气，有顷始
散。

按：《江西通志》云云。

九年八月辛卯朔，日蚀。

十年十二月癸丑朔，日蚀。

十二年六月己巳朔，日蚀。

十三年五月己亥朔，日蚀。

十五年三月癸丑朔，日蚀。

按：以上俱《大政纪》云云。

### 世宗嘉靖四年冬十二月乙卯朔日蚀

五年夏五月癸未朔，日蚀。

按：以上俱《续文献通考》云云六年五月，日蚀。

按《续文献通考》：“嘉靖六年夏五月丁丑朔，日蚀既。”
按《云南通志》：“嘉靖六年武定，日晕两重，傍有黑云如
蛟。时土司凤朝文叛，人民死者不可胜计。”

七年夏五月辛未朔，日蚀。

按：《续文献通考》云云。

八年冬十月，日有蚀之。

按《明外史邵经邦传》：“经邦进员外郎。嘉靖八年冬十
月，日有蚀之。经邦时官刑部，上疏曰：‘兹者正阳之月，
有日蚀之异，质诸《小雅》《十月》之篇，变象悬符。说诗者
谓阴壮之甚，由不用善人，而其咎专归皇父。然则今
之调和燮理者，得无有皇父其人乎？迩陛下纳陆粲
言，命张璁、桂萼致仕，寻以璁议礼有功，复召辅政。人
言籍籍，陛下莫之恤也。乃天变若此，安可勿畏？夫议
礼与临政不同，议礼贵当，临政贵公。正皇考之徽称，
以明父子之伦，礼之当也。虽排众论，任独见，而不以
为偏。若夫用人行政，则当别辨忠邪，审量才力，与天
下之人共用之，乃为公耳。今陛下以璁议礼有功，不
察其人，不揆其才，而加之大任，似私’”议礼之臣也。私
议礼之臣，是不以所议者为公礼也。夫礼惟至公，乃
可万世不易。设近于私，则固可守也，亦可变也，可成
也，亦可毁也。陛下果以尊亲之典为至当，而欲子孙
世世守之乎？则莫若于诸臣之进退一付诸至公，优
其赉予，全其终始，以答其议礼之功，而博求海内硕
德重望之贤，以弼成“正大光明之业，则人心定，天道
顺，俾万年之后，庙号世宗，子孙百世不迁。顾不伟与
如徒，加以非分之任，使之履盈蹈满，犯天人之怒，亦
非璁等福也。”帝大怨，立下镇抚司拷讯。狱上，请送法
司拟罪。帝曰：“此非常犯，不必下法司。”遂谪戍福建镇
海卫。〈按续文献通考作十二月〉

十九年三月，日蚀。七月，日蚀既。

按《续文献通考》：“嘉靖十九年春三月癸巳朔，日蚀。是
年礼部以测候不蚀闻，世宗大悦。”

按《山西通志》：“嘉靖十九年七月朔，日蚀既，昼晦，星见。
二十一年秋七月己酉朔，日有蚀之。”

按《续文献通考》：七月上敕曰：“‘天心下眷，累及太阳。臣
子欺君父，外阴欺内，阳之象也’。夏言以臣欺君，罪不
下郭勋，姑念供事久劳，特宥死去，用承天戒。台谏为
朝廷耳目，而结合欺妄，命吏部考劾以闻。”时劾去台
谏七十三人，夺级外补有差。

二十二年春正月丙午朔，日蚀。

按：《续文献通考》云云。

二十四年六月，日蚀。十二月，日轮外有黑气。

按《续文献通考》：“嘉靖二十四年夏六月壬辰朔，日蚀
十二月。自二十二日至二十六日，日轮外有黑气如
盘，与日光摩荡。”

按《山西通志》：“嘉靖二十四年春正月，沁州双环围日。
二十五年十二月，禄丰见红霞围日者三。”

按：《云南通志》云云。

二十七年春三月。〈日干阙〉朔日蚀。

二十八年春三月辛未朔，日蚀。

按：以上《续文献通考》云云。

三十二年正月戊寅朔，日蚀。

按《明外史沈束传》：“世宗二十九年，孝烈皇后大祥，欲
预祧。仁宗祔后太庙，下廷议，尚书徐阶以为非礼。礼
科给事中杨思忠力赞阶议，帝竟祧仁宗。阶故得帝
眷，独衔思忠，每当迁，辄报罢。逾三年，正旦日蚀，阴云
不见，六科合疏贺。帝摘疏中语，诘为不成文，曰：‘思忠
怀欺不臣久矣。杖百，斥为民，馀皆夺俸’。”　按《赵锦传》，
锦“授南京御史。嘉靖三十二年，元旦日蚀，锦以为权
奸乱政之应，驰疏劾严嵩罪。其略曰：‘臣伏见日蚀元
旦，变异非常。又山东徐淮仍岁大水，四方频地震，灾
不虚生。昔太祖高皇帝罢丞相，散其权于诸司，为后
世虑，至深远也。今之内阁，无宰相之名而有其实，非
高皇帝本意。顷夏言以贪暴之资，恣睢’”其间。今大学
士嵩又以佞奸之雄，继之怙宠张威，窃权纵欲。事无
钜细，罔不自专。人有违忤，必中以祸，有司望风惕息。
天下事未闻朝廷，先以闻政府。白事之官，班候于其
门；请求之赂，辐辏于其室。铨司黜陟，本兵用舍，莫不
承意指。边臣失事，率朘削军资，纳赇嵩所。无功可以
受赏，有罪可以逭诛。至“宗藩勋戚之袭封、文武大臣
之赠谥其迟速予夺，一视赂之厚薄。以至希宠干进
之徒妄自贬损。称号不伦，廉耻扫地有臣所不忍言
者。陛下天纵圣神，乾纲独运自以予夺由宸断题覆
在诸司阁臣拟旨取裁而已。诸司奏稿并承命于嵩
陛下安得知之今言诛而嵩得播恶者。言刚暴而疏
浅恶易见；嵩柔佞而机深，恶难知也。嵩窥伺逢迎之
巧似乎忠勤；谄谀侧媚之态似乎恭顺；引植私人，布
列要地，伺诸臣之动静而先发以制之，故败露者少，
厚赂左右亲信之人。凡陛下动静意向，无不先得，故
称旨者多。或伺圣意所注，因而行之，以成其私；或乘事机所会，从而鼓之，以肆其毒。使陛下思之，则其端
本发于朝廷；使天下指之，则其事不由于政府。幸而
洞察于圣心，则诸司代嵩受其罚；不幸而遂传于后
世，则陛下代嵩受其訾。陛下岂诚以嵩为贤邪？自嵩
辅政以来，惟恩怨是酬，惟货贿是敛。群臣惮阴中之
祸，而忠言不敢直陈。四方习贪墨之风，而闾阎日以
愁困。顷自庚戌之后，外寇陆梁，陛下尝募天下之武
勇以足兵，竭天下之财力以给饷，搜天下之遗逸以
任将，行不次之赏，施莫测之威，以风示内外矣。而封
疆之臣卒未有为陛下宽宵旰忧者。盖缘权臣行私，
将吏风靡，以掊克为务，以营竞为能，致朝廷之上，用
者不贤，贤者不用，赏不当功，罚不当罪。陛下欲志太
平，则群臣不足承德于左右；欲遏戎寇，则将士不足
御侮于边疆。财用已竭，而外患未见底宁；民困已极，
而内变又虞将作。陛下躬秉至圣，忧勤万几，三十二
年于兹矣。而天下之势，其危如此，非嵩之奸邪，何以
致之？臣愿陛下观上天垂象，察祖宗立法之微，念权
柄之不可使移，思纪纲之不可使乱，立斥罢嵩，以应
天变。则朝廷清明，法纪振饬，寇戎虽横，臣知其不足
平矣。”当是时，杨继盛以劾嵩得重谴。帝方蓄怒以待
言者。周冕争冒功事，亦下狱。而锦疏适至。帝震怒，手
批其上，谓锦欺天谤君。遣使逮治，复慰谕嵩备至。于
是锦万里就征，屡堕楹车，濒死者数矣。既至，下诏狱
拷讯四十，斥为民。

按《续文献通考》：“三十二年春正月戊寅朔，日蚀。是月，
御史赵锦、徐栻上言修内治，锦削籍。”

三十四年十二月晦，日光暗，有日影百千，摩荡而散。
按《续文献通考》：“嘉靖三十四年十二月晦日，白光忽
暗，青黑紫色，日影如盘，数十相摩，视久则百千飞荡
满天，向西北而散。”

四十年春二月辛卯朔，日蚀。五月，日光相荡。

按《续文献通考》：是年，历官推步，申酉间当日蚀，阴云
不见。阁臣严嵩曰：“日虽有云，而申酉时日色不加晦，
是不蚀也，请举大谢礼。”从之。

按《明外史吴山传》：“嘉靖四十年二月朔，日当蚀微阴。
历官言：日蚀不见，即同不蚀。帝以为天眷，喜甚。嵩趣
部急上贺，侍郎袁炜亦为言。山仰首曰：‘日方亏，将谁
欺耶’？仍救护如常仪。帝大怒，山引罪。帝谓山守礼无
罪，而责礼科对状。给事中李东华等震惧，劾山请与
同罪。帝乃责山卖直沽名，停东华俸。嵩言罪在部臣”，
帝乃贳东华等，命姑释山罪。吏科梁梦龙等见帝怒
山甚，又恶专劾山，乃并吏部尚书吴鹏劾之。诏鹏致
仕，山冠带闲住。时皆惜山，而深快鹏之去。

按《江西通志》：“嘉靖四十年五月，抚州见日光相荡。
四十二年，日变色。”

按《广西通志》：“嘉靖四十二年冬十月，灵州日未出，地
浮白光，既出，见青轮高一丈，复常明。”

四十五年日𩰚
按《湖广通志》：“嘉靖四十五年八月，华容县西，忽天开
日𩰚。”

### 穆宗隆庆三年春正月日蚀

按：《续文献通考》：“隆庆三年春正月朔，日蚀。”

按《明外史高拱传》：“殷士儋，隆庆元年擢侍读学士。明
年春，拜礼部尚书。其明年正月朔望，日月俱蚀。士儋
疏请布德缓刑，纳谏节用，饬内外臣工讲求民瘼，报
闻。”

四年春正月，日蚀。

按《续文献通考》：“隆庆四年春正月朔，日蚀。礼部奏请
免朝，上避殿减膳，修省三日。”

按《明外史陈吾德传》：“‘隆庆三年，擢工科给事中。明年
正月朔，日有蚀之，已而月复蚀。吾德言岁首日月并
蚀，天之大灾。陛下宜屏斥一切玩好，应天以实’。诏遣
中官督织造，吾德偕同官严用和切谏报闻。”

五年，日晕珥，有白虹戟气。

按《续文献通考》：“隆庆五年三月辛巳，日晕有珥，白虹
亘天，左右戟气俱苍白。”

六年六月，日蚀。

按《明会典》：“隆庆六年，大丧方成服。遇日蚀，百官先行
哭临，后赴礼部。青素衣、黑角带，向日行四拜礼，不用
鼓乐。”

按《续文献通考》：“隆庆六年六月乙卯朔，日蚀。”

### 神宗万历元年四月朔日蚀既昼晦

按：《江西通志》云云。

三年，日蚀星见。

按《续文献通考》：“万历三年夏四月朔，日蚀，未刻晦，诸
星照曜，至申刻渐明。”

八年二月朔，日蚀。

按：《广东通志》云云。

十一年十一月朔，日蚀。

十八年秋七月朔，日蚀。

二十一年冬十月朔，日蚀二分按以上俱《续文献通考》云云。

二十二年春正月，两日相荡。夏四月，日蚀。

按《续文献通考》：“万历二十二年夏四月朔，日蚀。”
按《四川通志》，“万历二十二年春正月，綦江见日下复
有一日相荡，数日乃止。”

二十四年闰八月朔，日蚀。

按：《续文献通考》云云。

二十五年夏六月，日蚀，复圆，晕珥。

按：《山西通志》云云。

二十六年六月，日晕。

按《山西通志》：“万历二十六年六月，沁源日晕。是月初
二午刻，日周围有红白绿色，移时乃散。”

三十一年，日蚀。

按《明外史郭正域传》：“万历三十一年夏，庙享会日蚀。
正域言：礼，当祭日蚀，牲未杀则废，朔旦宜专救日，诘
朝享庙。从之。”

四十五年，日中黑子摩荡。

按：《湖广通志》云云。

### 熹宗天启元年日晕

按《河南通志》：“天启元年九月，裕州日生晕，日边有五
环，少顷有黑蛇形在日中，良久不见。”

四年，日晕珥。

按《山东通志》：“天启四年正月朔至初三日，日晕环抱
二珥，一珥抱日，一珥背日，有赤白气相射。十二日申
时，晕四围，如银光荡漾，又紫赤光上下旋绕。”

按《江西通志》：“天启四年正月二十八日，日漾初赤，既
白如月。”

### 怀宗崇祯二年夏五月初一日日蚀

按：《广东通志》云云。

四年辛未，日出如血至巳乃有光。

按：《山东通志》云云。

七年三月朔，日蚀，昼晦。

按：《陕西通志》云云。

十年正月，日光摩荡。十月，日蚀。

按《湖广通志》：“崇祯十年正月，日光摩荡。”

按《江西通志》：“崇祯十年十月日蚀，昼晦二时。”

十三年二月，日变色。十月，日蚀。

按《山东通志》，崇祯十三年二月丙辰，益都日出如血。
按《山西通志》，崇祯十三年春二月，襄垣日赤如血，初
四午时照耀俱成赤色。

按《河南通志》：崇祯十三年六月，日躔柳六度，日傍有
紫气。钦天监占：主有叛将献城，在周分。洛阳，周分也，
次年果有王兵献城之祸。

按《广东通志》：“崇祯十三年冬十月辛卯朔，日有蚀之，
新会昼晦。”

### 皇清